Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: A hulladékgazdálkodásról szóló 2000. évi XLIII. törvény (továbbiakban: Htv.) 23. §-ában felhatalmazza a települési önkormányzat képviselõ-testületét arra, hogy önkormányzati rendeletben állapítsa meg – többek között – a helyi
Paragraph Index: 606

23. §-ának a)-f) pontjaiban általános jelleggel korábban is felhatalmazást adott, a bekezdés módosítása, a 2003. évi CXX. törvénnyel beiktatott g) pont azonban kifejezetten rendelkezik arról, hogy önkormányzati rendeletben kell meghatározni az adatkezelés részletszabályait. Az önkormányzatoknak az általános felhatalmazás keretén belül lehetõségük van arra, hogy maguk határozzák meg, a közszolgáltató hogyan kapja meg a szolgáltatás elvégzéséhez szükséges adatokat. További kérdést vet fel a közszolgáltatással összefüggõ személyes adatok körének megállapítása. Az adatkezelés részletszabályait az önkormányzati rendeletnek kell tartalmaznia, az Avtv.-ben foglalt adatkezelési elvek figyelembevételével. Amennyiben önkormányzati rendelet nem ad felhatalmazást és nem szabályozza az adatkezelést, akkor a szolgáltatást végzõ szervezet részére az Avtv. szabályai szerint, az ott meghatározott feltételekkel és korlátok között adható tájékoztatás, ami többek között az adatok felhasználása céljának és jogalapjának igazolásával, díjfizetési kötelezettséggel jár együtt. (371/K/2004) Egy beadványozó azzal a kérdéssel fordult az adatvédelmi biztoshoz, hogy építésügyi hatósági ellenõrzés során joga van-e az eljáró hatóságnak az elõzetes bejelentkezés nélküli ellenõrzésre, a magánterületre belépni a tulajdonos jelenléte nélkül, továbbá fényképfelvételeket készíteni az építkezésrõl és azt bizonyítékként felhasználni.

Source: https://magyarkozlony.hu/hivatalos-lapok/a1baeb2c3ae420d7f93ac846fca04ff8aec8b581/dokumentumok/792965bea6f523a4bbd4d42bf2a102bca75ef3a6/letoltes